నం. 35 స్క్వాడ్రన్ భారతీయ వాయు సేన

**నం. 35 స్క్వాడ్రన్ భారతీయ వైమానిక దళం (రేపియర్స్)** భారతీయ వైమానిక దళానికి చెందిన ఎలక్ట్రానిక్ వార్‌ఫేర్, గగన ఆధిపత్య స్క్వాడ్రన్‌గా పనిచేసింది. ఈ స్క్వాడ్రన్ ఉత్తరప్రదేశ్‌లోని బక్షీ కా తలాబ్ వైమానిక స్థావరంలో నియోజితమై ఉంది. ఇది సెంట్రల్ ఎయిర్ కమాండ్ ఆధీనంలో పనిచేస్తోంది. నం. 108 స్క్వాడ్రన్‌తో కలిసి భారతీయ వైమానిక దళానికి చెందిన ఒక కార్యాచరణ వింగ్‌ను ఏర్పాటు చేసింది. 2017 నాటికి ఇందులో ఇది మిగ్-21M విమానాలు ఉన్నాయి. ఈ స్క్వాడ్రన్ 2019లో నంబర్ ప్లేటింగ్ చేయబడింది. 

## చిహ్నం
నం. 35 స్క్వాడ్రన్ చిహ్నంగా నేరుగా నిలబెట్టిన రేపియర్ (ఖడ్గాన్ని) ఉపయోగిస్తుంది. ఈ చిహ్నం క్రింద ఉన్న రిబ్బన్‌పై “దృత్‌ప్రహారణాయుధ” అనే నినాదం చెక్కబడి ఉంటుంది.

## చరిత్ర
నం. 35 స్క్వాడ్రన్ 10 ఆగస్టు 1958న పుణేలో స్థాపించబడింది. ఇది వింగ్ కమాండర్ ఎన్.బి. నాయిక్ ఆధ్వర్యంలో కేన్బెరా B(I)-58 విమానాలతో ఏర్పాటు చేయబడింది. భారతీయ వైమానిక దళంలో కేన్బెరా బాంబర్‌ను నిర్వహించిన నాలుగో యూనిట్‌గా ఇది నిలిచింది. ప్రారంభ దశలో ఉన్నత ఎత్తు బాంబింగ్, అంతరాయం సృష్టించే దాడులు, గూఢచర్య పాత్రలు ఈ యూనిట్‌కు అప్పగించబడ్డాయి. అదనంగా, ఉన్నత ఎత్తు వాతావరణ పరిశోధన బాధ్యత కూడా ఈ యూనిట్‌కు ఉన్నట్లు భావించబడింది.

గోవా విముక్తి నుండి కార్గిల్ యుద్ధ సమయంలో నిర్వహించిన ఆపరేషన్ సఫేద్ సాగర్ వరకు భారతదేశ ప్రధాన సైనిక ఆపరేషన్లన్నింటిలో నం. 35 స్క్వాడ్రన్ పాల్గొంది. ఆ సమయంలో ఈ యూనిట్ కాశ్మీర్ లోయలోను రణ్ ఆఫ్ కచ్ ప్రాంతంలోను నియోజితమైంది. తరువాత ఇది మార్పుచేసిన కేన్బెరా B(I)-58 విమానాలు, మిగ్-21ఎం విమానాలతో ప్రత్యేక ఎలక్ట్రానిక్ వార్‌ఫేర్ పాత్రకు నిర్దేశించబడింది . 1978లో ఈ యూనిట్‌ను ఎయిర్ ఫోర్స్ స్టేషన్ బరేలీకి మార్చారు.

1980ల నుండి నం. 35 స్క్వాడ్రన్ రక్షణ పరిశోధన అభివృద్ధి సంస్థతో కలిసి ఎలక్ట్రానిక్ వార్‌ఫేర్ వ్యవస్థలు, ఆయుధాల మూల్యాంకనంలో కీలక పాత్ర పోషించింది. 1997లో ఈ యూనిట్‌కు చెందిన కేన్బెరా ఫ్లైట్ ఉపసంహరించబడింది. అనంతరం ఎలక్ట్రానిక్ వార్‌ఫేర్ పరికరాలతో కూడిన మిగ్-21ఎం విమానాలు ప్రవేశపెట్టబడ్డాయి. ఈ స్క్వాడ్రన్ శిక్షణ పరమైన బాధ్యతను కూడా నిర్వర్తించింది. 2001లో కేన్బెరా B(I)-58 విమానాలను పూర్తిగా ఉపసంహరించారు. తరువాత మిగ్-21 బిస్ విమానాల నుండి పరికరాల నవీకరణ ప్రక్రియ కొనసాగింది.

దాడి గగన కార్యకలాపాలకు మద్దతు ఇవ్వడమే కాకుండా, భారతీయ వైమానిక దళానికి చెందిన గగన రక్షణ యూనిట్లకు అవసరమైన ఎలక్ట్రానిక్ వార్‌ఫేర్ శిక్షణలో కూడా రేపియర్స్ కీలక పాత్ర పోషించింది. ఈ స్క్వాడ్రన్ బక్షీ-కా-తలాబ్ నుండి కార్యకలాపాలు నిర్వహించింది.
2019లో ఈ స్క్వాడ్రన్ నంబర్ ప్లేటింగ్ చేయబడింది. ప్రస్తుతం కేవలం రెండు మిగ్-21 బైసన్ స్క్వాడ్రన్‌లు మాత్రమే సేవలో ఉన్నాయి.

## గోవా ఆపరేషన్లు
1961లో గోవా ను భారత్ లో విలీనం చేసిన  సమయంలో నం. 35 స్క్వాడ్రన్ తన తొలి ఆపరేషన్‌ను నిర్వహించింది. ఈ సమయంలో పోర్చుగీసు ఆధీనంలో ఉన్న గోవాలోని డాబోలిమ్ విమానాశ్రయంపై దాడులు చేపట్టింది. పుణే నుండి ఎగిరిన ఈ స్క్వాడ్రన్, 18 డిసెంబరు న ప్రారంభ మిషన్లలో నం. 16 స్క్వాడ్రన్‌తో కలిసి పాల్గొంది. వింగ్ కమాండర్ ఎన్.బి. మీనన్ నాయకత్వంలో నం. 35 స్క్వాడ్రన్‌కు చెందిన 12 కేన్బెరా విమానాలు డాబోలిమ్ రన్‌వేపై 1000 పౌండ్ల బాంబులతో దాడి చేశాయి. అయితే టెర్మినల్స్, ఇతర సౌకర్యాలపై దాడి చేయవద్దని ఆదేశాలు ఇచ్చారు. డియూ విమానాశ్రయంపై దాడి ప్రణాళికలు ఉన్నప్పటికీ, స్నేహపూర్వక దళాల సమీపం కారణంగా అవి రద్దు చేయబడ్డాయి.

## 1965 భారత–పాక్ యుద్ధం
1965 భారత–పాక్ యుద్ధ సమయంలో నం. 35 స్క్వాడ్రన్ తన తొలి నిరంతర యుద్ధ కార్యకలాపాలను నిర్వహించింది. అప్పటికి ఈ స్క్వాడ్రన్ హల్వారాలో ఉండగా, వింగ్ కమాండర్ ఏ.ఎస్. బక్షీ నాయకత్వంలో 1965 ఆగస్టు చివరలో అప్రమత్త స్థితిలోకి వచ్చింది. 1 సెప్టెంబరు 1965 నుండి పది రోజుల వ్యవధిలో ఈ స్క్వాడ్రన్ 69 కార్యాచరణ సార్టీలు నిర్వహించింది. మౌరిపూర్, కసూర్, సర్గోధా ప్రాంతాలపై 7 నుండి 13 సెప్టెంబరు మధ్య తీవ్రమైన దాడులు జరిగాయి. ఈ దాడుల్లో స్క్వాడ్రన్ విశిష్ట ప్రతిభను ప్రదర్శించింది. కసూర్‌పై బాంబింగ్ చేసినందుకు స్క్వాడ్రన్ లీడర్ జె.పి. గుప్తాకు “మెన్షన్ ఇన్ డిస్పాచెస్” లభించింది.

## 1971 బంగ్లాదేశ్ విముక్తి యుద్ధం
1971 యుద్ధం ఈ యువ స్క్వాడ్రన్‌కు తన పూర్తి సామర్థ్యాన్ని ప్రదర్శించే అవకాశం ఇచ్చింది. ఈ యుద్ధ సమయంలో నం. 35 స్క్వాడ్రన్‌కు చెందిన కేన్బెరా విమానాలు రెండు ఫ్రంట్‌లలో పగలు, రాత్రి మిషన్లు నిర్వహించాయి. మొత్తం 92 కార్యాచరణ సార్టీలు, సుమారు 900 గంటల విమానయానం ఈ యూనిట్ నిర్వహించింది. కరాచీలోని ఆయిల్ రిఫైనరీపై చేసిన బాంబింగ్ యుద్ధంలో ప్రధాన ఘట్టంగా నిలిచింది. ఒక గూఢచర్య పైలట్ వివరించిన ప్రకారం, ఇది “దక్షిణ ఆసియాలో చూసిన అతి పెద్ద అగ్నిప్రమాదం”గా నిలిచింది. ఈ దాడిలో స్క్వాడ్రన్ ఒక విమానాన్ని కోల్పోయింది. ఇద్దరు పైలట్లు—ఫ్లైట్ లెఫ్టినెంట్ ఎస్.సి. సందల్, ఫ్లైట్ లెఫ్టినెంట్ కె.ఎస్. నందా—వీరమరణం పొందారు. ఈ దాడికి వింగ్ కమాండర్ కె.కె. బధ్వార్‌కు వీర్ చక్ర పురస్కారం లభించింది. యుద్ధకాలంలో ఈ స్క్వాడ్రన్ ఒక అతి విశిష్ట సేవా పతకం, ఐదు వీర్ చక్ర లు, ఆరు విశిష్ట సేవా పతకాలు, ఒక వాయు సేన పతకం, మూడు మెన్షన్ ఇన్ డిస్పాచెస్ పురస్కారాలు సాధించింది.

1999 వేసవిలో నిర్వహించిన ఆపరేషన్ సఫేద్ సాగర్ సమయంలో కూడా ఈ స్క్వాడ్రన్ అప్రమత్త స్థితిలో ఉంది. పశ్చిమ ఎయిర్ కమాండ్, దక్షిణ-పశ్చిమ ఎయిర్ కమాండ్ నిర్వహించిన దాడి, రక్షణ కార్యకలాపాలకు మద్దతుగా ఈ యూనిట్ విమానాలను నియోజించింది. ఈ విమానాలు కాశ్మీర్ ప్రాంతాల్లోను రాణ్ ఆఫ్ కచ్ ప్రాంతంలోను స్థావరాలు ఏర్పరచుకున్నాయి.

నం. 102 స్క్వాడ్రన్ (ట్రైసానిక్స్) రద్దైన తరువాత మిగ్-25 విమాన దళాన్ని స్వీకరించిన యూనిట్‌గా నం. 35 స్క్వాడ్రన్ చివరిసారిగా వార్తల్లో నిలిచింది. ఈ స్క్వాడ్రన్‌కు చెందిన కేన్బెరా ఫ్లైట్ రద్దు చేయబడింది. మిగ్-21 బిస్ విమానాలు కూడా క్రమంగా సేవ నుండి ఉపసంహరించబడుతున్నాయి. ప్రస్తుతం నం. 35 స్క్వాడ్రన్ కాగితాలపై మాత్రమే ఉన్న స్థితికి తగ్గించబడింది. సమీప భవిష్యత్తులో ఈ యూనిట్‌కు కొత్త విమానాలు, కొత్త పాత్ర కేటాయించబడనున్నాయి.

## బాహ్య మూలాలు
నం. 35 స్క్వాడ్రన్ డాటా బేస్ 

యుద్ధాలలో నం. 35 స్క్వాడ్రన్

## విమానాలు
thumb|కేనబేర యుద్ధ(బాంబుల) విమానం

thumb|మిగ్ -21 ఎమ్

## మూలాలు
వర్గం:Articles with short description